Iulia Motoc a depus jurământul pentru funcția de judecător la Curtea Penală Internațională. Experiența uriașă pe care o are
După zece ani petrecuți la Curtea Europeană a Drepturilor Omului, magistratul Iulia Motoc a devenit, vineri, oficial primul judecător român, care va activa la Curtea Penală Internațională, de la înființarea acesteia în 2002.
Iulia Motoc a depus oficial jurâmântul în fața plenului Curții de la Haga, care este specializată în judecarea crimelor de război și genocid.
Profesor universitar și fost judecător al Curții Constituționale a României, Iulia Motoc are deja experiența unor cazuri de genocid, crime împotriva umanității și crime de război, chiar la Curtea pentru Drepturile Omului de la Strasbourg, unde a prezidat 700 dintre cele 2.500 de procese soluționate.